
ŠILUTĖS RAJONO SAVIVALDYBĖS 
TARYBA

SPRENDIMAS
DĖL ŠILUTĖS SVEIKATOS CENTRO KŪRIMO FUNKCINIO BENDRADARBIAVIMO BŪDU INICIJAVIMO                    

2023 m.               d. Nr. T1-
Šilutė


Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Sveikatos centrui priskiriamų sveikatos priežiūros paslaugų teikimo organizavimo tvarkos aprašo, patvirtinto Lietuvos Respublikos sveikatos apsaugos ministro 2023 m. gegužės 22 d. įsakymu            Nr. V-589 „Dėl sveikatos centrui priskiriamų sveikatos priežiūros paslaugų teikimo organizavimo tvarkos aprašo patvirtinimo“, 2.1, 2.2, 6 punktais, Šilutės rajono savivaldybės taryba                                   n u s p r e n d ž i a: 
1. Inicijuoti Šilutės sveikatos centro kūrimą funkcinio bendradarbiavimo būdu.
2. Pavesti Šilutės rajono savivaldybės merui organizuoti Šilutės sveikatos centro kūrimą funkcinio bendradarbiavimo būdu, užtikrinant Sveikatos centrui priskiriamų sveikatos priežiūros paslaugų teikimo organizavimo tvarkos aprašo, patvirtinto Lietuvos Respublikos sveikatos apsaugos ministro 2023 m. gegužės 22 d. įsakymu  Nr. V-589 „Dėl Sveikatos centrui priskiriamų sveikatos priežiūros paslaugų teikimo organizavimo tvarkos aprašo patvirtinimo“, 11 punkte nustatytų principų laikymąsi. 
3. Skelbti šį sprendimą Teisės aktų registre ir Šilutės rajono savivaldybės interneto svetainėje  www.silute.lt.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Šilutės rajono savivaldybės visuomeninei administracinių ginčų komisijai (Dariaus ir Girėno g. 1, Šilutė) arba Klaipėdos apygardos administraciniam teismui (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.



Savivaldybės meras				                    Vytautas Laurinaitis

